Source: https://beta.e-justice.europa.eu/380/SK/succession?BULGARIA&member=1
Timestamp: 2019-07-22 05:39:33+00:00

Document:
Návrh na vyhlásenie vykonateľnosti rozhodnutia súdu alebo iného právneho aktu vydaného v inom členskom štáte Európskej únie musí byť predložený na oblastnom súde, ktorý je príslušný podľa miesta trvalého pobytu alebo registrovaného sídla dlžníka (čl. 627 písm. e) ods. 1 Občianskeho súdneho poriadku).
Na určenie miesta príslušného súdu je k dispozícii vyhľadávač.
Proti rozhodnutiu prvého stupňa sa možno odvolať na odvolacom súde v Sofii (čl. 627 písm. e) ods. 6, prvá veta Občianskeho súdneho poriadku).
Proti rozhodnutiu odvolacieho súdu v Sofii sa možno odvolať na Najvyššom kasačnom súde (čl. 627 písm. e) ods. 6, druhá veta Občianskeho súdneho poriadku).
Vnútroštátne právne predpisy v oblasti Občianskeho práva týkajúce sa odvolaní a ďalších opravných prostriedkov sú uvedené v kapitolách 20 a 22 Občianskeho súdneho poriadku.
V prípade, keď má bulharský súd medzinárodnú právomoc podľa článkov 4, 7, 10 a 11 nariadenia (EÚ) č. 650/2012, musí byť žiadosť o vydanie európskeho osvedčenia o dedičstve podaná na okresnom súde, ktorý je príslušný podľa posledného trvalého bydliska zosnulého, alebo v prípade jeho neexistencie podľa posledného pobytu zosnulého v Bulharsku. Ak zosnulý nemal v Bulharsku adresu, návrh sa podáva na okresný súd v Sofii (článok 627 písm. f ods. 1 Občianskeho súdneho poriadku).
Na určenie miesta príslušného okresného súdu je na webových stránkach k dispozícii vyhľadávač.
Žiaden iný orgán nemá právomoc vydávať európske osvedčenie o dedičstve
Odvolania proti európskemu osvedčeniu o dedičstve alebo proti odmietnutiu jeho vydania môžu byť podané na príslušný oblastný súd do jedného mesiaca odo dňa doručenia. Ak je vydané európske osvedčenie o dedičstve nesprávne alebo odmietnutie jeho vydania nie je opodstatnené, súd rozhodnutie úplne alebo čiastočne zruší a vráti vec súdu prvého stupňa spolu so záväznými pokynmi. (článok 627 písm. f ods. 3 Občianskeho súdneho poriadku).
Rozhodnutia prijaté v reakcii na žiadosť o opravu alebo zmenu alebo stiahnutie európskeho osvedčenia o dedičstve možno napadnúť odvolaním sa na príslušný oblastný súd do dvoch týždňov odo dňa doručenia. Ak je vydané európske osvedčenie o dedičstve nesprávne alebo odmietnutie jeho opravy, zmeny alebo stiahnutia nie je opodstatnené, súd rozhodnutie úplne alebo čiastočne zruší a vráti vec súdu prvého stupňa spolu so záväznými pokynmi (článok 627 písm. g ods. 1 Občianskeho súdneho poriadku).
Pozastavenie platnosti európskeho osvedčenia o dedičstve vydané oblastným súdom možno napadnúť odvolaním sa na príslušný oblastný súd do jedného týždňa (článok 627 písm. h Občianskeho súdneho poriadku).
Na záležitosti, na ktoré sa nevzťahuje nariadenie (EÚ) č. 650/2012 alebo predpisy osobitne vytvorené podľa Občianskeho súdneho poriadku týkajúce sa postupu pre vydávanie európskeho osvedčenia o dedičstve, sa vzťahujú všeobecné pravidlá uplatniteľné na nesporné konanie (kapitola štyridsaťdeväť Občianskeho súdneho poriadku).
Definícii „súdu“ v súlade s článkom 3 ods. 2 zodpovedajú len súdy v Bulharskej republike.
Posledná aktualizácia: 11/04/2019

References: súd 
 súd 
 súd 
 súd 
 súd 
 súd 
 súd